Украина импыҵахалоу аҵакырадгьылқәа Урыстәыла аилазаарашҟа ралалра иазку аиқәшҳаҭрақәа рнапы рыҵарҩуеит уаҵәы, цәыббра 30 рзы, Кремль. Ари атәы ааицҳаит Урыстәыла ахада ипресс-маӡаныҟәгаҩ Дмитри Песков.
Пескова иажәақәа рыла, зыӡбахәы ҳәоу аиқәшаҳаҭрақәа рнапы рыҵарҩуеит аҭыҧантәи аамҭала асааҭ 15:00 рзы. Ацеремониаҿы дықәгылоит Владимир Путин.
Иара убас, Урыстәыла ахада, Афедералтә аизарашҟа ааҧхьара ҟаиҵоит.
Ишыжәдыруа ала, Урыстәыла, импыҵахалоу украинатәи аҵакырадгьылқәа рҿы — Донецктәи, Лугансктәи, Херсонтәи, Запорожтәи атәылаҿацәқәа рҿы, Урыстәыла алалара азҵааразы ареферендум мҩаҧнагеит.
Украинеи уи апартниорцәеи «ареферендумқәеи» урҭ рылҵшәақәеи азхарҵом.